S Camp isch scho bald ume. Mir hän no paar Daag Schuel gha, und hän no villi anderi Sache gmacht. Am Sunndig hämmr e Volleyball TUrnier gha, mini Klass hed abr  leidr nid gwunne. ;) Denn am Mändig oobe simmr in sone "Rollschueclub" wo "United Skates of America" heisst und me drinn ka Rollschuefahre und no vill andrs mache. So bids wie in däne alte Film. Am Dsischdig hämmr denn e Usflug nach Newport gmacht, e Städtli am Meer. Sisch mega härzig gsi. Mir sin go segle (ich ha sogar mol döffe stüüre) und an Strand. Am negschde Daag isch schowidr öbbis speziells gsi, mir sin ane Baseballgame. Paw Sox vs. Rochester Red Wings. Sisch no luschdig gsi s mol z gse ha, abr sisch  rächd langwilig... ^^ Jo und geschd oobe isch denn no sone "Talentshow" gsi wo me sich hedd chönne aamälde und denn si Taläntuffiere. Isch rächd luschdig gsi. :) Jo und hüdd hämmr alli unsri Fluginfos beko und all das Züg und hän miese packe. Hüdd zoobe isch denn no sone Fotipräsentation und e "Dance" und denn gön denn alli so langsam uf Boston. Ich mues am halb 3 ufe Bus und kum denn am halb 11i in Waterloo aa womi mini Gastmuetr chunnt go abhole! Hui. :) Denn bini ändlig in Iowa und cha euch denn vrzelle  wo ich e halbs Joor sii wird! :)  S Camp isch mega toll gsi, mit all däne Lüdd vo jegliche Ländr und däne ville Sache zum mache!